Italiya urushni tugatish rejasini tayyorladi. U Ukraina tarkibidagi “bahsli hududlar”ga to‘liq muxtoriyat berilishini ko‘zda tutadi

Italiya hukumati Ukrainadagi urushni tugatish imkonini beruvchi rejani tayyorladi, deb yozadi Meduza. Hujjatni 18-may kuni Italiya tashqi ishlar vaziri Luiji Di Mayo BMT bosh kotibi Antoniu Guterrishga taqdim etdi. 19-may kuni uning matni bir qator nashrlar tomonidan e’lon qilindi.
Reja nizoni tartibga solishga BMTni, vositachi mamlakatlarni (aynan qaysilari ekaniga aniqlik kiritilganicha yo‘q), tinchlikparvar kuchlarni va kuzatuvchilar missiyasini jalb qilishni ko‘zda tutadi.
Tinch yo‘l bilan tartibga solish jarayonini Italiya to‘rtta bosqichda amalga oshirishni taklif qilmoqda:
Rossiya prezidenti matbuot kotibi Dmitriy Peskov Italiya rejasini izohlash haqidagi iltimosga binoan shunday dedi: “Hozircha biz, afsuski, ushbu reja tafsilotlarini bilmaymiz, bu qandaydir diplomatik kanallar orqali yetkazilgan-yetkazilmagani menga noma’lum, biz bu haqda OAVlardan xabar topdik”.
Shu bilan birga Peskov qo‘shimcha qilishicha, “vaziyatni tartibga solishga yordam bera oladiganlarning barchasi ishtirokini ma’qullaymiz, bunday samimiy sa’y-harakatlarni hech kim rad etmayapti”.
19-may kuni jurnalistlarning savollariga javob berar ekan, Rossiya prezidenti matbuot kotibi Dmitriy Peskov Rossiya qo‘shinlari tomonidan egallab olingan Ukraina hududlari aholisining o‘zigina “bundan keyin qanday va kim bilan yashamoqchiligini” hal qilishini aytdi. Avvalroq Rossiya va Ukraina manbalari Rossiya qo‘shinlari egallagan Xerson viloyatida xalq respublikasini tuzish haqida referendum o‘tkazishga tayyorlanilayotganini ma’lum qilgandi.
Fevral oyida Rossiya o‘z-o‘zini xalq respublikalari deb e’lon qilgan Lugansk va Donetskni tan olib, ular bilan do‘stlik va o‘zaro yordam haqida shartnomalar imzolagandi. LXR va DXR rahbarlari tomonidan so‘ralgan “Ukraina tajovuziga qarshi kurashda yordam” bostirib kirish uchun rasmiy sababga aylandi.